polyglot-tagger/wikipedia-language-snippets-filtered huggingface dataset:
2002 இல் உலக மற்போர் மகிழ்கலை நிறுவனத்தில் சேருவதற்கு முன்பு கிம் தனது தொழில் மல்யுத்தத்தை கனேடிய-அமெரிக்க சுயாதீன சுற்றுகளில் இருந்து தொடங்கினார், . தனது முதல் போட்டியிலேயே வாகையாளர் பட்டத்தினை வென்ற முதல் பெண் என்ற பெருமையைப் பெற்றார். கிம் செப்டம்பர் 2005 இல் டி என் ஏ மல்யுத்தப் போட்டிகளில் சேர்ந்தார். இறுதியில் அக்டோபர் 2007 இல் டி.என்.ஏ நாக் அவுட் வாகையாளர் பட்டத்தினைப் பெற்றார். பின்னர் இவர் ஆகஸ்ட் 2008 இல் டி.என்.ஏவை விட்டு வெளியேறினார், மூன்று மாதங்களுக்குப் பிறகு உலக மற்போர் மகிழ்கலை நிறுவனத்திற்குத் திரும்பினார், அங்கு இவர் 2011 வரை மல்யுத்தப் போடிகளில் ஈடுபட்டு வந்தார். 2012 ஆம் ஆண்டில் புரோ ரெஸ்லிங் இல்லஸ்ரேட்டட் வெளியிட்ட மிகச் சிறந்த பெண் மல்யுத்த வீராங்கனைகளின் பட்டியலினை வெளியிட்டது. அதில் இவர் முதலிடம் பெற்றார். மேலும் 2016 ஆம் ஆண்டில் இவர் டி என் ஏ ரெஸ்லிங் ஹால் ஆஃப் பேமாக அறிவிக்கப்பட்டார்.
ரைர்சன் பல்கலைக்கழகத்தில் பட்டம் பெற்ற பிறகு, கிம் ஒரு தொழில்முறை மல்யுத்த வீரராக மாற முடிவு செய்து டொராண்டோவில் உள்ள ரான் ஹட்ச்சனின் ஸ்கூல் ஆப் புரோ மல்யுத்தத்தில் சேர்ந்தார். ஸ்கொயர் சர்கிள் புரோ மல்யுத்த ஜிம்மில், ராப் எட்செவாரியாவிடம் இருந்து கூடுதல் பயிற்சி பெற்றார். இவர் டிசம்பர் 2000 இல் அங்கு அறிமுகமானார், அதில் முகமூடி அணிந்து கொண்டு , தெற்கு ஒன்ராறியோவை தளமாகக் கொண்ட அபோகாலிப்ஸ் மல்யுத்த கூட்டமைப்பில் "பூனைகளின் ராணி" எனும் அடை மொழியுடன் இவர் மல்யுத்தம் செய்தார். இருந்த போதிலும் , "மாஸ்க் வெர்சஸ் ஹேர்" போட்டியில் ட்ரேசி ப்ரூக்ஸ் என்பவரால் இவரின் முகமூடி அவிழ்த்துவிடப்பட்டது. பார்டர் சிட்டி மல்யுத்தம் போன்ற நிகழ்வுகளில் மல்யுத்தம் செய்வதற்காக கிம் கனேடிய சுயாதீன சுற்றுகளில் இரண்டு ஆண்டுகள் கலந்துகொண்டார்.
கெயில் கிம் ஒரு ஓய்வு பெற்ற கனேடிய-அமெரிக்க தொழில்முறை மல்யுத்த வீரர், தற்போது இம்பாக்ட் மல்யுத்தத்தில் ஒப்பந்தமாகியுள்ளார், அங்கு இவர் ஒரு தயாரிப்பாளராக பணியாற்றுகிறார் . இம்பாக்ட் மல்யுத்தத்தில், இவர் ஏழு முறை நாக் அவுட்ஸ் வாகையாளராகி சாதனை படைத்துள்ளார். உலக மல்யுத்த பொழுதுபோக்கு நிறுவனத்திம் தனது முதல் போட்டியில் பெண்கள் உலக வாகையாளர் பட்டத்தினை வென்றதன் மூலம் பரவலாக அறியப்படுகிறார்
1678 இல் தலாய்லாமாவிடமிருந்து கல்டன் போசோக்டு கான் என்ற பட்டத்தை பெற்றார். இவ்வாறாக ஒயிரட்களிலேயே முன்னணி பழங்குடியினராக சுங்கர்கள் அங்கீகரிக்கப்பட்டனர். எனினும் சுங்கர் ஆட்சியாளர்கள் கொங் தயிஜி என்ற பட்டத்தை பயன்படுத்தினர். அதன்பொருள் பட்டத்து இளவரசன் ஆகும். அதேநேரத்தில் அரசானது சுங்கர் கானரசு என்று அழைக்கப்பட்டது. 1697 இல் கல்டன் மற்றும் 1727 இல் அவருக்கு அடுத்து ஆட்சிக்கு வந்த த்செவாங் ரப்டன் ஆகியோரின் இறப்பிற்குப் பின்னர் கானரசானது வீழ்ச்சியை சந்தித்தது. இந்த வீழ்ச்சியில் இருந்து அது மீளவே இல்லை. இதன் காரணமாக கிங் அரசமரபானது 1755-58 இல் இனப்படுகொலை செய்து சுங்கர் பகுதியை தன்னுடைய பேரரசில் இணைத்துக்கொண்டது.
சுங்கர் கானரசு என்பது ஐரோவாசிய புல்வெளியில் இருந்த ஒரு ஒயிரட் கானரசு ஆகும். இது சுங்கரியா என்ற நிலப்பரப்பை உள்ளடக்கியிருந்தது. சீனப் பெருஞ்சுவரின் மேற்கு நுனியிலிருந்து தற்கால கசகஸ்தான் வரையிலும், தற்கால கிர்கிஸ்தானில் இருந்து தெற்கு சைபீரியா வரையிலும் இது பரவியிருந்தது. இந்த முன்னாள் நாட்டின் பெரும்பாலான நிலப்பகுதி தற்போது சீனாவின் தன்னாட்சி மாகாணமான சின்ஜியாங், கசகஸ்தான் மற்றும் கிர்கிஸ்தான் ஆகிய பகுதிகளில் உள்ளது. மங்கோலிய பேரரசில் இருந்து பிரிந்த கடைசி முக்கியமான நாடோடி பேரரசு இதுவே ஆகும்.
அரே மாகாணம் துருக்கியின் கிழக்கே அமைந்துள்ளது. இதன் எல்லைகளாகக் கிழக்கே ஈரான், வடகே கர்ச் வடமேற்கில் ஏரிசூரும், தென்மேற்கே முச் மற்றும் பிட்லிசு, தெற்கு பகுதியில் வான், மற்றும் வடகிழக்கில் இக்திர் ஆகிய பகுதிகளைக் கொண்டுள்ளது. இதன் பரப்பளவு 11,376 ² ஆகும். மற்றும் 2010 மக்கள் தொகைக் கணக்கெடுப்பின்படி மக்கள் தொகை 542,022 பேர் ஆகும். மாகாணத்தில் பெரும்பான்மையாக குர்து இன மக்கள் இங்கு வசிக்கின்றனர். இப்பகுதியில் கணிசமான அசர்பைசானிய சிறுபான்மையினரும் வசிக்கிறனர். மாகாண தலைநகரான அரே, 1,650 மீ. உயரம் கொண்ட ஒரு பீடபூமி ஆகும். அரே மாகாணம் எட்டு மாவட்டங்களாக பிரிக்கப்பட்டுள்ளது
மாகாணத்தின் 46% மலைப்பகுதி, 29% வெற்று நிலம், 18% பீடபூமி, மற்றும் 7% உயர் புல்வெளி. அலராத் மற்றும் தண்தெரெக் உட்பட 3,000 மீட்டருக்கு மேல் பல சிகரங்களும் உள்ளன. இங்குள்ளச் சமவெளிகள் வளமானவை, எரிமலைகளால் மூடப்பட்டிருக்கும், மேலும் அவை தானியங்கள் மற்றும் மேய்ச்சலுக்குப் பயன்படுத்தப்படுகின்றன. முராத் ஆற்றின் பல்வேறு துணை நதிகள் இப்பகுதி வழியாக பாய்ந்து இந்த சமவெளிகளுக்கு தண்ணீர் பாய்ச்சுகிறது. உயர் புல்வெளிகள் மேய்ச்சலுக்குப் பயன்படுத்தப்படுகின்றன.
அரேவின் இன் மக்கள் தொகை 2000 முதல் 550 ஆயிரம் வரை நிலையானது. துருக்கியின் மொத்த இனப்பெருக்க விகிதத்தில் அரே இரண்டாவது இடத்தில் உள்ளது . பெருநகரப் பகுதிகளில் சிறந்த வாழ்க்கையைத் தேடுவதற்காக பலர் மாகாணத்தின் தொலைதூர கிராமப்புறங்களை விட்டு வெளியேறுகிறார்கள். மக்கள்தொகை வளர்ச்சி மிகக் குறைவாக இருப்பதற்கு அதுவே காரணம்.
உயரமுள்ள கம்பீரமான அராரத் மலையின் அருகிலுள்ள சுழல் வடிவ எரிமலையின் பெயரால் இது அரே என்று அழைக்கப்படுகிறது. துருக்கியின் மிக உயரமான மலை மற்றும் ஆர்மீனியர்களுக்கு இது ஒரு தேசிய சின்னமாகும். இங்கிருந்து அசர்பைசான், ஈரான், சியார்சியா மற்றும் ஆர்மீனியாவின் சில பகுதிகளிலிருந்து காணலாம். மலைக்கு அருகிலுள்ள நகரம் தோசுபயாசாத் ஆகும் .
முக்கிய பொருளாதாரம் விவசாயம் ஆகும். மக்களும் மேய்ச்சல் நிலத்தை நம்பி வாழ்கின்றனர். கோடைகாலத்தில் ஏறுவதற்கும், மலையேறுவதற்கும், குளிர்காலத்தில் பனிச்சறுக்கு விளையாடுவதற்கும் அரே சுற்றுலாப் பயணிகளை மலைக்கு ஈர்க்கிறது. சுற்றுலா ஆர்வமுள்ள பல இடங்கள் இங்கு அமைந்துள்ளது.
இங்குள்ள வானிலை மிகவும் குளிராக இருக்கிறது (முக்கியமாக குளிர்காலத்தில் வெப்பநிலை -10 வரை குறைவாக இருக்கும் ) மற்றும் மலைப்பகுதிகள் பெரும்பாலும் வெற்று நிலங்களாகவே காணப்படும். மலைகள் வழியாக பல முக்கியமான பாதைகள் மற்றும் வழிகள் உள்ளன.
அவர் 20 ஆண்டுகளுக்கும் மேலாக டெய்லி டெலிகிராப்பின் பாகிஸ்தான், ஆப்கானிஸ்தான் மற்றும் மத்திய ஆசியா நாடுகளின் நிருபராகவும், கிழக்கு பொருளாதார மறுஆய்வுக்கான நிருபராகவும் இருந்துள்ளார். வோல் ஸ்ட்ரீட் ஜர்னல், தி நேஷன், டெய்லி டைம்ஸ் மற்றும் சில கல்வி இதழ்களிலும் இவர் எழுதி வந்துள்ளார். சர்வதேச தொலைக்காட்சி வரிசைகள் , பாக்கிஸ்தான் தொலைக்காட்சிகள் மற்றும் சி.என்.என், பிபிசி வேர்ல்ட் போன்ற வானொலி நெட்வொர்க்குகளில் அவர் தோன்றியுள்ளார்
அங்கு பட்டம் பெற்ற பிறகு, மேற்கு பாகிஸ்தானின் பலுசிஸ்தான் மலைகளில் ரஷீத் பத்து ஆண்டுகள் வாழ்ந்து வந்தார். அந்த சமயத்தில் ஆயுப் கான் மற்றும் யஹ்யா கான் ஆகியோரின் சர்வாதிகாரப் போக்கிற்கு எதிராக ஒரு எழுச்சியை ஏற்பாடு செய்ய முயன்றார். மேலும் இவர் தனது வாழ்நாளின் கொரில்லா முறை சண்டைகளை நிறைவு செய்துவிட்டு தான் வாழும் பகுதியினைப் பற்றி எழுதுவதில் கவனம் செலுத்தத் துவங்கினார்.
அகமது ரஷீத் பாகிஸ்தானின் ராவல்பிண்டியில் 1948 ஆம் ஆண்டில் பிறந்தார். 1960 களின் பிற்பகுதியில் கேம்பிரிட்ஜ் பல்கலைக்கழகத்தில் இங்கிலாந்தின் மால்வர்ன் கல்லூரி, லாகூர் அரசு கல்லூரி மற்றும் கேம்பிரிட்ஜ், ஃபிட்ஸ்வில்லியம் கல்லூரி போன்றவற்றில் கல்வி பயின்றார் .
அகமது ரஷீத் என்பவர் ஆப்கானிஸ்தான், பாகிஸ்தான் மற்றும் மத்திய ஆசியா பற்றி பல புத்தகங்களை எழுதிய ஒரு பத்திரிகையாளர் மற்றும் அதிகம் விற்பனையாகும் வெளியுறவுக் கொள்கை ஆசிரியர் ஆவார்.
வேதம் 2001 இல் வெளிவந்த இந்திய தமிழ் மொழி காதல் நாடகத் திரைப்படம் ஆகும். இப்படத்தில் அர்ஜுன் மற்றும் சாக்ஷி ஆகியோர் முக்கிய கதாபாத்திரங்களில் நடித்துள்ளனர், வினீத், திவ்யா உன்னி, கவுண்டமணி மற்றும் செந்தில் ஆகியோர் முக்கிய வேடங்களில் நடித்துள்ளனர். அர்ஜுன் இப்படத்தின் இயக்குனர். படம் விமர்சன ரீதியாக பாராட்டப்பட்டது. இந்த படத்தில் உதவி இயக்குநர்களில் ஒருவராக நடிகர் விஷால் பணியாற்றினார். அர்ஜுன் தனது நிறுவனமான ஸ்ரீராம் பிலிம்ஸ் இன்டர்நேஷனல் நிறுவனத்தின் மூலம் இப்படத்தை தயாரித்தார்.
இப்படத்திற்கு வித்யாசாகர் இசையமைத்திருக்கிறார். மலையாள திரைப்படமான சம்மர் இன் பெத்லஹேமில் இருந்த இசையமைப்பாளரின் சொந்த மலையாள பாடலான "ஓரு ராத்ரி கூடி" யிலிருந்து "மாலைக் காற்று" பாடல் மீண்டும் பயன்படுத்தப்பட்டது. ஹரிஹரன் மற்றும் மகாலட்சுமி பாடி "மாலைக் காற்று தமிழ் பேசுதே" பாடல் நன்றாக உள்ளதாக இந்து நாளிதழ் எழுதியது. வைரமுத்து மற்றும் பா. விஜய் பாடல் வரிகளை எழுதியுள்ளனர்.
இந்தியாவில் கூட்டுறவு இயக்கத்தில் தமிழ்நாடு முன்னோடியாகத் திகழ்கிறது. முதல் கூட்டுறவுக் கடன் சங்கமானது திரூரில் தொடங்கப்பட்டது. நுகர்வோர் கூட்டுறவுச் சங்கமானது திருவல்லிக்கேணியில் 1904-ஆம் ஆண்டில் தொடங்கப்பட்டது. மற்ற மாநிலங்கள் தமிழகத்தினை முன்மாதிரியாகக் கொண்டு கூட்டுறவுச் சங்கங்களைத் தொடங்கின.
தனது பதினைந்து ஆண்டு கால மற்போர் வாழ்க்கையில் உலக மற்போர் வாகையாளராக இரு முறையும் உலக மிகுஎடை வாகையாளர் பட்டத்தினை மூன்று முறையும் ஈ சி டபிள்யூ மற்றும் ஆர் ஓ எச் வாகையாளர் பட்டத்தினை தலா ஒரு முறையும் வென்றுள்ளார். மேலும் கோஃபி கிங்ஸ்டனுடன் இணைந்து கூட்டு வாகையாளர் பட்டத்தினையும் ஒரு முறை கண்டங்களுக்கிடையேயான வாகையாளர் பட்டத்தினயும் பெறுள்ளார். 2011 ஆம் ஆண்டில் வழங்கப்பட்ட சிலாமி விருதுகளில் உலக மற்போர் மகிழ்கலை நட்சத்திர வீரராகத் தேர்வானார். உலக மற்போர் மகிழ்கலை நிறுவனத்துடன் ஏற்பட்ட சில அதிருப்தி காரணமாக 2014 ஆம் ஆண்டில் தொழில் முறை மற்போர் போட்டிகளில் இருந்து ஓய்வு பெற்றார். பின்பு அதே ஆண்டில் டிசம்பர் மாதம் இறுதி மோதல் வாகையாளர் போட்டியில் விளையாட ஒப்பந்தமானார். செப்டம்பர் 10, 2016 இல் நடைபெற்ற முதல் தொழில்முறை போட்டியில் மிக்கி காலினை எதிர்த்து மோதினார். ஆனால் அந்தப் போட்டியில் பங்க் தோல்வியடைந்தார்.
மார்ச் 30 இல் நடைபெற்ற ரெசில்மேனியா 24 ஆவது ஆண்டில் நடைபெற்ற ஏணிப் போட்டியில் கர்லிடோ, கிறிஸ் ஜெரிகோ, ஆன் மாரிசன், மாண்டல் வாண்டவியஸ் போர்டர், கென்னடி மற்றும் செல்டன் பெஞ்சமின் ஆகியோருக்கு இடையில் நடைபெற்ற போட்டியில் இவர் வெற்றி பெற்று அந்த ஆண்டின் மணி இன் தெ பேங்க் என்பதனைப் பெற்றார். அதனைப் பெற்றவர், தான் விரும்பும் போது உலக மிகு கனவாகையாளருடன் அந்தப் பட்டத்தினைப் பெற போட்டியிடலாம் என்பது விதி. மே 15 இல் நடைபெற்ற ஜட்மெண்ட் டே நிகழ்ச்சியில் கெயினுடன் இணைந்து ஜான் மோரிசன் மற்றும் தெ மிசு இணையினை வீழ்த்தி கூட்டு வாகையாளர் பட்டத்தினைப் பெற்றார்.
பிலிப் ஜேக் புரூக்ஸ் சிஎம் பங்க் எனும் மேடைப் பெயரால் பரவலாக அறியப்படும் இவர் முன்னாள் அமெரிக்க மற்போர் வீரர், வரைகலை எழுத்தாளர் ஆவார். அதிக நாட்கள் உலக மற்போர் வாகையாளர் பட்டத்தினை தன் வசம் வைத்திருந்தவர்கள் பட்டியலில் ஆறாம் இடத்தில் உள்ளார்.
புரூக்ஸ் அக்டோபர் 26, 1978 இல் சிக்காகோ, இல்லினாயிசில் பிறந்து லாக்போர்ட்டில் வளர்ந்தார். இவரின் தந்தை ஒரு பொறியாளர், தாய் இல்லத்தரசி ஆவார். இவர்களின் பெற்றோருக்கு பங்க் ஐந்தாவது குழந்தை ஆவார்.
புரூக்கின் தந்தை குடிப்பழக்கத்தினால் பாதிக்கப்பட்டிருந்தார். இதுவே அவரினை குடிப்பழக்கம் அற்றவராக இருக்க உந்துசக்தியா அமைந்தது. மேலும் இவரின் தாய் இருமுனை பிறழ்வினால் பாதிக்கப்பட்டிருந்தார்.
நூறு யூரோ பணத் தாள் யூரோ தாள்களிலேயே மூன்றாவது மிகப் பெரிய பணத்தாள். இந்த பணத்தாள் பச்சை நிறத்தில் 147 82 மிமீ அளவிடப்படுகிறது. நூறு யூரோ பண நோட்டுகள் பரோக் மற்றும் ரோகோக்கோ பாணியில் கட்டப்பட்ட பாலங்கள் மற்றும் வளைவுகள் / கதவுகளை சித்தரிக்கின்றன. நூறு யூரோ பணத் தாளில் வாட்டர்மார்க்ஸ், கண்ணுக்கு தெரியாத மை, ஹாலோகிராம்கள் மற்றும் மைக்ரோ பிரிண்டிங் போன்ற பல சிக்கலான பாதுகாப்பு அம்சங்கள் உள்ளன, அவை அதன் நம்பகத்தன்மையை ஆவணப்படுத்துகின்றன. யூரோபா தொடர் 100 யூரோ பணத்தாளின் முழு வடிவமைப்பு 28 மே மாதம் 2019ல் வெளியிடப் பட்டது.
நூறு யூரோ பணத் தாள் யூரோ தாள்களிலேயே மூன்றாவது மிகப் பெரிய பணத்தாள். இந்த பணத்தாள் நீல நிறத்தில் 147 82 மிமீ அளவிடப்படுகிறது. நூறு யூரோ பண நோட்டுகள் பரோக் மற்றும் ரோகோக்கோ பாணியில் கட்டப்பட்ட பாலங்கள் மற்றும் வளைவுகள் / கதவுகளை சித்தரிக்கின்றன.ராபர்ட் கலினாவின் அசல் வடிவமைப்புகள் உண்மையான நினைவுச்சின்னங்களைக் காண்பிக்கும் நோக்கம் கொண்டவை என்றாலும், அரசியல் காரணங்களுக்காக பாலம் மற்றும் கலை ஆகியவை கட்டடக்கலை சகாப்தத்தின் கற்பனையான எடுத்துக்காட்டுகள் மட்டுமே.
இது ஆள் உயரத்தில் வெண்கலத்தால் வடிக்கப்பட்ட ஒரு பெண் தெய்வச் சிலையாகும். இது மெழுகுமண் வார்ப்பில் உருவாக்கப்பட்ட கெட்டியான சிலையாகும். நாகாசு வேலை செய்யப்பட்டு தங்கச் சிலைபோன்று தோன்ற தங்க முலாம் பூசப்பட்டுள்ளது. தாராவின் வலது கையானது வரத முத்திரையுடனும், இடது கையானது தாமரை மலரை ஏந்தி இருப்பதைப் போலவும், தொங்கிய காதுகளுடனும், மூடிய கண்களுடனும், வடிவமைக்கப்பட்டுள்ளது. தற்போது அந்த தாமரை மலர் கையில் இல்லை. இச்சிலையானது உயரமான ஒரு மணிமுடியைக் கொண்டதாக உள்ளது. அந்த மணிமுடியியன் முன் பக்கத்தில் ஒரு துளையுள்ளது அதில் விலை மதிப்புமிக்க இரத்தினக் கல் பதிக்கப்பட்டிரிந்திருக்கும். நின்ற கோலத்தில் அனுராதபுரம் கலையம்ச தாரா சிலையின் ஓரேஒரு மாதிரி இந்தச் சிலையாகும். இந்தச் சிலை அதன் தோற்றத்தில் மட்டுமல்லாமல், இதன் செய்முறையாலும் மதிப்புமிக்கதாக உள்ளது. மேலும் இந்த கனமாக சிலையானது மெழுகுமண் வார்ப்பு என்ற உயர்ந்த தொழில் நுட்பத்தைப் பயன்படுத்தி விலையுயர்ந்த உலோகக் கலவையில் இருந்து உருவாக்கப்பட்டது.
கி.மு மூன்றாம் நூற்றாண்டில் இருந்து இலங்கைத் தீவில் பௌத்த சமயமானது தொடர்ச்சியான வரலாற்றைக் கொண்டுள்ளது. இந்து தாய் தெய்வமான தாரா, பௌத்த சமயத்தினுள் ஒரு புதிய பாத்திரமாக மறுவடிவம் பெற்றது. மகாயான பௌத்தத்தில் தாரா ஒரு முக்கியத்துவம் வாய்ந்த ஒரு பெண் தெய்வமாவார். இலங்கையில் ஒரு காலத்தில் மகாயான பௌத்தப் பிரிவானது தழைத்தோங்கியது. ஆனால் பிற்காலத்தில் தேரவாத பௌத்தம் தலையெடுத்தது. தென்கிழக்கு ஆசியாவின் பல நாடுகளைப் போலவே இலங்கை ஒரு தேராவத பௌத்த நாடாக உள்ளது.
இச்சிலையானது ஒரு காலத்தில் காவல் தெய்வமான பத்தினி தெய்வமான கண்ணகியின் சிலையாக கருதப்பட்டது. ஆனால் தறோபோது இந்த சிலை தாராவினுடையது என ஒப்புக் கொள்ளப்பட்டுள்ளது.
தாரா சிலை என்பது இலங்கையின் 7- 8 ஆம் நூற்றாண்டைச் சேர்ந்த தங்க முலாம் பூசப்பட்ட ஒரு வெண்கலச் சிலையாகும். இது பௌத்த சமய பெண் தெய்வமான தாராவின் சிலையாகும். பத்தொன்பதாம் நூற்றாண்டில் பிரித்தானியர் கண்டியின் கடைசி மன்னரை வென்று கண்டி இராச்சியத்தை கைப்பற்றினர். அப்போது இலங்கையின் பிரித்தானியத் தேசாதிபதியாக இருந்தவர் ராபர்ட் பிரௌன்ரிக் என்பவர். இவரது பதவிக்காலம் முடிந்து இவர் பிரிட்டன் சென்றபோது தன்னுடன் இந்தச் சிலையையும் கொண்டு சென்றார். பின்னர் இச்சிலையை இவர் 1830 இல் பிரித்தானிய அருங்காட்சியகத்துக்கு வழங்கினார்.
உலகளவில் பிரபலமான நிலையில் அனைவருடைய கவனமும் அவரை நோக்கித் திரும்பியது. மே 2019இல் டைம் இதழின் அட்டைப்படத்தில், அடுத்த தலைமுறைக்கான தலைவர் என்ற குறிப்போடு இடம்பெற்றார். அவரை பலர் முன்மாதிரியாகக் கொள்கின்றனர். அவ்விதழ் அவரை "உலகின் நபர் 2019" என தேர்ந்தெடுத்தது. அவருடைய பள்ளிப் போராட்டத்தைப் பற்றிய 30 நிமிட குறும்படம் பற்றிய செய்தி வைஸ் என்ற இதழில் வெளியானது. கிரேட்டா தன்பெர்க் ‘வாழ்வாதார உரிமை விருது’-க்கு தேர்வு செய்யப்பட்டுள்ளதாக ஸ்வீடன் நாட்டை சேர்ந்த மனித உரிமைகள் விருதுக்கான தேர்வுக்குழு தலைவர் தெரிவித்துள்ளார் . டைம்ஸ் பத்திரிக்கையின் "உலகின் நபர் 2019" என தேர்ந்தெடுக்கப்பட்டார். பல ஊடகங்கள் அவருடைய தாக்கத்தினை கிரேட்டா தன்பர்க் விளைவு என்று கூறுகின்றன. தன்பர்க் பல விருதுகளைப்பெற்றுள்ளார். மிகப்பிரபலமான நூறு பேரில் கிரேட்டா தன்பர்க் ஒருவர் என்று டைம் இதழ் புகழாரம் சூட்டியுள்ளது. செப்டம்பர் 2019இல் நியூயார்க்கில் நடைபெற்ற ஐக்கிய நாடுகள் சபையின் பருவநிலை மாற்ற மாநாட்டில் கலந்துகொண்டார்.
ஆகஸ்டு 2018இல், ஒன்பதாம் வகுப்பு படித்துக்கொண்டிருந்தபோது அவருடைய தனிப்பட்ட ஈடுபாடு தொடங்கியது. ஸ்வீடன் பாராளுமன்றத்திற்கு எதிரில் சுற்றுச்சூழல் பாதிப்பினை எதிர்த்து, தன் பள்ளி நாள்களை, போராட்டம் மூலம் தொடங்கினார். பருவநிலையைக்காக்க பள்ளிப்போராட்டம் என்ற பதாகையுடன், எதிர்காலத்திற்கான வெள்ளி என்ற பெயருடன் அமர்ந்து போராட்டத்தில் ஈடுபட்டார். இதன் மூலம் உலகில் ஏற்படும் பருவநிலை மாற்றத்தை கட்டுக்குள் கொண்டுவர பலர் இவருடன் சேர்ந்து போராடிவருகிறார்கள். தொடர்ந்து பிற மாணவர்கள் பலர் அவருடன் சேர்ந்துகொண்டனர். 2018இல் ஐக்கிய நாடுகள் சபையின் பருவநிலை மாற்ற மாநாட்டில், பள்ளியில் போராட்டம் ஆரம்பமானதற்கான காரணங்களைக் குறிப்பிட்டுப் பேச ஆரம்பித்தார். தொடர்ந்து உலகத்தின் ஏதாவது ஒரு மூலையில் ஒவ்வொரு வாரமும் மாணவர்களின் போராட்டம் தொடர ஆரம்பித்தது. 2019இல் பல நாடுகளில் லட்சக்கணக்கான மாணவர்கள் கலந்துகொண்ட போராட்டங்கள் தொடர்ந்தன.
முதல் தர நுட்பவியலாளர்கள், அறிவியலாளர்கள், சமூகச் சேவையாளர்கள், அரசியல்வாதிகள் கலந்து கொண்டு 20 நிமிடத்துக்குள் முக்கிய கருத்துக்களைப் பற்றி விவாதிக்கின்ற டெட் மாநாடு ஸ்டாக்ஹோமில் ஒவ்வோராண்டும் நடைபெறும். 24 நவம்பர் 2018இல் நடைபெற்ற அம்மாநாட்டில் பேசும்போது அவர், பருவநிலை மாற்றம் பற்றி முதன்முதலாக தன் எட்டு வயதில் கேள்விப்பட்டதாகவும், அதற்கு முக்கியத்துவம் தராப்படாததற்குக் காரணம் புரியவில்லை என்றும், தன்னுடைய எதிர்ப்பினை வெளிப்படுத்தாவிட்டால் தான் இறந்துகொண்டிருப்பதாக உணர்வதாகவும் கூறினார். “2018வாக்கிலேயே நீங்கள் ஏன் எவ்வித நடவடிக்கையும் எடுக்கவில்லை என்று தன் குழந்தைகளும், பேரக்குழந்தைகளும் என்னை நோக்கிக் கேட்பர்” என்ற தன்பர்க், உரையின் நிறைவாக “விதிமுறைகளுடன் விளையாடிக்கொண்டு நாம் உலகை மாற்றமுடியாது. ஏனென்றால் விதிகள் மாற்றப்படவேண்டும்” என்றார்.
சுற்றுச்சூழல் ஆர்வலரான இவர் துவங்கிய பருவநிலை காக்க பள்ளி வேலைநிறுத்தம் என்ற இயக்கம் உலக பிரசித்தி பெற்றுள்ளது. இதன் மூலம் உலகில் ஏற்படும் பருவநிலை மாற்றத்தை கட்டுக்குள் கொண்டுவர பலர் இவருடன் சேர்ந்து போராடிவருகிறார்கள். இவர் ஆட்டிசத்தின் ஒரு வகையான அசுபெர்கர் குறைபாட்டால் பாதிக்கப்பட்டிருந்தாலும் உலகில் உணவுப்பழக்கபழக்கத்தினாலும் உலகம் சூடாகிறது என்று கூறி சைவ உணவை உண்பது விமான பயணத்தை தவிர்ப்பது என பல வகையிலும் புவி வெப்பமாவதைத்தடுக்க போராடிவருகிறார்.
2011 அக்டோபரில், சலாடின் மாகாணமான அரசாங்கம் ஈராக்கிற்குள் தன்னை ஒரு அரை தன்னாட்சி பிராந்தியமாக அறிவித்துக்கொண்டது. மத்திய அரசு "மாகாண சபை மீது ஆதிக்கம் செலுத்துவதற்கு" பதிலடியாக வந்த அறிவிப்பு இது என்று மாகாண அரசாங்கம் விளக்கமளித்தது. பெருமளவில் சுன்னி இசுலாம் மக்கள் வாழும் மாகாணமாக இருக்கும் சலாடின், ஈராக்கிற்குள் தங்களை ஒரு தன்னாட்சி பிராந்தியமாக அறிவிப்பதன் மூலம், அது அரசாங்க நிதியத்தின் பெரும் பகுதியை பெறும் என்று நம்புகிறது. அவை தன்னுடைய சுயாட்சி உரிமை கோரலில் " ஈராக்கின் அரசியலமைப்பு பிரிவு 119 " ஐ மேற்கோளிட்டுள்ளது, அதில் "மாகாண சபை உறுப்பினர்களில் மூன்றில் ஒரு பகுதியினர் அல்லது வாக்காளர்களில் பத்தில் ஒரு பகுதியினர் ஒரு பிராந்தியத்தை உருவாக்கக் கோரினால்" ஒன்று அல்லது அதற்கு மேற்பட்ட மாகாணங்கள் ஒரு பிராந்தியத்தில் ஒழுங்கமைக்க உரிமை உண்டு "என்று கூறுகிறது.
சலாடின் மாகாணத்தில் பல முக்கியமான சமய மற்றும் கலாச்சார தளங்கள் உள்ளன. மாகாணத்தின் மிகப்பெரிய நகரமான சாமர்ராவில் அல்-அஸ்காரி கோவில் (இந்த முக்கியமான மத தளத்தில் சியா இஸ்லாத்தின் 10 ஆம் மற்றும் 11 ஆம் ஷியா இமாம்கள் அடக்கத் தலம்) உள்ளது. இந்த மாகாணத்தில் உள்ள சாமர்ராவின் பெரிய பள்ளிவாசலானது அதன் தனித்துவமான மால்வியா மினாருக்கு புகழ்பெற்றது. கி.பி 9 ஆம் நூற்றாண்டில் சமரா நகரானது அப்பாசியக் கலிபத்தின் தலைநகராக இருந்தது, இன்று அப்பாஸிட் சமர்ரா யுனெஸ்கோவின் உலகப் பாரம்பரியக் தளமாக உள்ளது. பண்டைய புது அசிரியப் பேரரசு கால அசீரிய நகரமான அசூர் டைக்ரிஸ் ஆற்றின் கரையில் இந்த மாகாணத்தைச் சேர்ந்த அல்-ஷிர்கத் மாவட்டத்தில் அமைந்துள்ளது. மாகாணத்தின் பிற தளங்களானது சமர்ராவின் வடக்கே சிலுவைப்போர் டோம் மற்றும் அல்-அஷாக் அரண்மனை ஆகியவை அடங்கும்.
சலடின் அல்லது சலா அட் தின் கவர்னரேட் என்பது ஈராக்கின் ஒரு மாகாணம் ஆகும். இது ஈராக்கின் தலைநகரான, பாக்தாத்தின் வடக்கில் உள்ளது. மாகாணத்தின் பரப்பளவு . 2003 இல் மதிப்பிடப்பட்ட மக்கள் தொகை 1,042,200 பேர். இதன் தலைநகரம் திக்ரித் ஆகும். மாகாணத்தின் பெரிய நகரமாக சாமர்ரா உள்ளது. 1976 க்கு முன்னர் இந்த மாகாணமானது பாக்தாத் மாகாணத்தின் ஒரு பகுதியாக இருந்தது.
இந்த மாகாணத்திற்கு முஸ்லீம் மன்னரான சலாகுத்தீன் பெயரிடப்பட்டது. இவர் சிலுவைப் போர் வீரர்களை தோற்கடித்த முஸ்லீம் மன்னராவார். இவர் இந்த மாகாணத்தைச் சேர்ந்தவராவார். சலாம் அட் தின் மகாணமானது சதாம் உசேனின் சொந்த மாகாணம் ஆகும். அவர் திக்ரித் அருகே அல்-அவ்ஜா என்ற ஊரில் பிறந்தார்.
2014 சனவரியில், சலாடின் மாகாண மாவட்டமான துஸ் குர்மாத்துவை புதிய மாகாணமாக மாற்றும் திட்டம் தீட்டப்பட்டது. இந்த திட்டத்தை பிரதமர் நூரி அல்-மாலிகி அறிவித்தார், ஆனால் அவருக்கு பின்வந்த ஹைதர் அல்-அபாடி அதை நடைமுறைப்படுத்தவில்லை. அவர் 2014 ஆகத்தில் மாலிகை பழையபடியே இந்தமாகாணத்தில் இருக்குமாறு செய்தார்.
இது 593 ஆம் ஆண்டு சுயிக்கோ காலத்தில் சயேக்கி குராமோட்டா என்பவரால் கட்டப்பட்டது எனக் கூறப்படுகின்றது. ஆனாலும் தற்போதைய சிற்றாலயம் முன்னணிப் போர்த் தலைவனான தைரா நோ கியோமோரி என்பவரால் கட்டப்பட்டது எனபது பரவலான நம்பிக்கை. 1168 இல் இவர் அக்கி மாகாணத்தின் ஆளுனராக இருந்தபோது இச்சிற்றாலயக் கட்டிடங்களைக் கட்டுவதற்குப் பெருமளவு உதவியதாகத் தெரிகின்றது. இதற்கு உதவிய இன்னொருவர் சோசுவின் தலைவனாக இருந்த மோரி மோட்டோனாரி. இவர் 1571 இல் ஒன்டென் கட்டிடத்தை மீளக் கட்டுவித்தார். 1555 இல் சூவே தக்கஃபூசாவுக்கு எதிராக நடத்திய போரின்போது இத்தீவில் சண்டையில் ஈடுபட்டதால் இத்தீவின் நிலங்களை மோட்டோனாரி தூய்மை இழக்கச் செய்ததாக நம்பப்படுகின்றது. இது சின்டோ ஆலயங்கள் நிலைநாட்ட விழையும் புனிதமான தூய்மை என்னும் இறுக்கமான கருத்தமைவுடன் தொடர்புள்ளது. காமக்குரா காலப்பகுதியிலிருந்து இட்சுகுசிமா சிற்றாலயத்தில் தப்பியிருப்பது கியாகுடென் என்னும் ஒரு அமைப்பு மட்டுமே.
16 ஆம் நூற்றாண்டில் போர்த் தலைவர்கள் தமது அதிகார பலத்தையும் சிறப்பையும் எடுத்துக் காட்டுவதற்காகக் கோயில்களைக் கட்டுவதும், பிற கட்டிடத் திட்டங்களை முன்னெடுப்பதும் வழக்கம். தைராக்கள், சுங் வம்சத்துடன் கொண்டிருந்த கடல்வழி வணிகத் தொடர்புகளுக்காகவும், உள்நாட்டுக் கடற் பகுதிகளின் வெளிநாட்டு வணிகத்தில் தனியுடமையை நிலைநாட்ட முயன்றது தொடர்பிலும் பெரிதும் அறியப்படுகின்றனர். தீவின்மீது தைரா மேலாட்சியை நிறுவியபோது கியோமோரியின் அதிகார பலம் மிக உயர்ந்த நிலையில் இருந்தது. கடற்பயணப் பாதுகாப்புக்கான கடவுளை வழிபாட்டுக்காகவும், கடல்சார்ந்த நடவடிக்கைகளுக்குத் தளமாகப் பயன்படுவதற்காகவும் இட்சுகுசிமா கோயிலின் முதன்மை மண்டபத்தைக் கட்டும்படி கியோமோரி உத்தரவிட்டார். இட்சுகுசிமா கோயில் விரைவிலேயே தைராக்களின் குடும்பக் கோயில் ஆகியது. பெருமளவு பணத்தை இட்சுகுசிமாவில் செலவு செய்த கியோமோரி அவ்விடத்தை நண்பர்களுக்கும், சில சமயங்களில் அரச ஆளுமைகளுக்கும் காட்டி மகிழ்ந்தார்.
என்பது இட்சுகுசிமா தீவில் அமைந்துள்ள ஒரு சின்டோ சிற்றாலயம் ஆகும். இத்தீவு அங்குள்ள மிதக்கும் தோரீ வாயிலுக்காகப் பெரிதும் அறியப்படுகின்றது. இது சப்பானின், இரோசிமா மாகாணத்தில் உள்ள அட்சுகைச்சி நகரத்தில் உள்ளது. இந்தச் சிற்றாலயத் தொகுதி யுனெசுக்கோவின் உலக பாரம்பரியக் களமாகப் பட்டியலிடப்பட்டுள்ளது. அத்துடன் இத்தொகுதியில் உள்ள பல கட்டிடங்களைச் சப்பானிய அரசாங்கம் தேசியச் செல்வங்களாக அறிவித்துள்ளது.
இட்சுகுசிமா சிற்றாலயம் சப்பானின் மிகவும் புகழ் பெற்ற சுற்றுலாத் தலங்களில் ஒன்றாக விளங்குகின்றது. இதன் மிதக்கும் வாயிலுக்கும், மிசென் மலையின் புனிதமான சிகரங்களுக்கும், விரிந்த காடுகளுக்கும், கடற் காட்சிகளுக்கும் இது பெயர் பெற்றது. சிற்றாலயத் தொகுதி ஒன்சா சிற்றாலயம், செசா மரோடோ-சிஞ்சா ஆகிய முக்கியமான கட்டிடங்களுடன் மேலும் 17 கட்டிடங்களையும் அமைப்புக்களையும் உள்ளடக்கியது.
இட்சுகுசிமாத் தீவில் கோயில் ஒன்றைக் கட்டி அங்கே உறையும் கடவுளை வழிபட்டால் சப்பானின் மீது மேலாட்சி கிடைக்கும் எனக் கனவொன்றில் வந்த வயதான குருவானவர் உருதிமொழி கொடுத்ததனால், கியோமோரி கோயிலை மீளக் கட்டியதாகவும் சொல்லப்படுகின்றது. தைராவினால் நிதி வழங்கப்பட்டு இடம்பெற்ற திருத்த வேலைகளினால், இட்சுகுசிமா ஒரு முக்கிய மத நிலையமாக வளர்ச்சியுற்றது.
நர்வால்கள் 50 ஆண்டுகள் வரை உயிர் வாழலாம். ஆர்டிக் மற்ரு துருவப்பகுதிகளில் கடல் பனி உருவாவதால் அவற்றில் நார்வால்கள் சிக்கிய பின்னர் பெரும்பாலும் மூச்சுத் திணறலால் கொல்லப்படுகின்றன. மஓர்க்கா திமிங்கலங்களின் பட்டினி மற்றும் வேட்டையாடுதல் காரணமாக குறிப்பாக நார்வாலின் இளந்திமிங்கிலங்களின் மரணத்திற்குக் காரணமாகின்றன. உலக நர்வால் எண்ணிக்கையில் முந்தைய மதிப்பீடுகள் 50,000 க்கும் குறைவாக இருந்ததால, இயற்கை பாதுகாப்புக்கான பன்னாட்டு ஒன்றியம் நார்வால்களை கிட்டத்தட்ட அச்சுறுத்தல் இனமாக வகைப்படுத்தியுள்ளது. மிக அண்மைய மதிப்பீடுகள் அதிக நார்வால் எண்ணிக்கையைப் பட்டியலிடுகின்றன , இதனால் இவற்றின் நிலை பெஉம் அழிவாய்ப்பு நிலையிலிருந்து குறைந்த அழிவாய்ப்புள்ள இனமாகக் குறைக்கிறது. வடக்கு கனடா மற்றும் கிரீன்லாந்தில் உள்ள இன்யூட் மக்களால் நூற்றுக்கணக்கான ஆண்டுகளாக நார்வால்கள் இறைச்சி மற்றும் தந்தங்களுக்காக வேட்டையாடப்படுகின்றன, மேலும் கட்டுப்படுத்தப்பட்ட வாழ்வாதார வேட்டை தொடர்ந்து நிகழ்ந்து வருகிறது.
பெரும்பாலும் கனேடிய ஆர்க்டிக் மற்றும் கிரீன்லாந்திக் மற்றும் ரஷ்ய நீரில் காணப்படும் இந்த நர்வால் ஒரு தனித்துவமான ஆர்க்டிக் வேட்டையாடி ஆகும். குளிர்காலத்தில், இது அடர்த்தியான பேக் பனியின் கீழ் பெந்திக் எனப்படும் கடல் வாழ் இரையை, பெரும்பாலும் தட்டை மீன்களை வேட்டையாடி உண்கிறது. கோடையில், நார்வால்கள் பெரும்பாலும் ஆர்க்டிக் கோட் மற்றும் கிரீன்லாந்து ஹாலிபட் ஆகியவற்றை சாப்பிடுகின்றன, துருவக் கோட் போன்ற பிற மீன்களும் அவற்றின் உணவின் எஞ்சிய பகுதியை உருவாக்குகின்றன. ஒவ்வொரு ஆண்டும், கோடை காலம் வருவதால் அவை விரிகுடாக்களிலிருந்து கடலுக்குள் குடியேறுகின்றன. குளிர்காலத்தில், ஆண் நர்வால்கள் எப்போதாவது வரை முழுக்குகின்றன. ஆழத்தில் மூழ்கி 25 நிமிடங்கள் வரை நீடிக்கும். நர்வால்கள் பெரும்பாலான பல் திமிங்கலங்களைப் போலவே, " க்ளிக்" செய்தல், "ஊதுதல்" மற்றும் "தட்டுதல் " ஆகியவற்றின் மூலம் செய்தித் தொடர்பு கொள்கின்றன.
தந்தமூக்குத் திமிங்கிலம் அல்லது நார்வேல் என்பது ஒரு நடுத்தர அளவுள்ள கூரிய பற்கள் கொண்ட பல்திமிங்கிலம் ஆகும். இதன் நீடித்த ஒரு கோரைப்பல்லானது யானையின் தந்தம் போன்று முன்புறம் நீண்டு காணப்படுகிறது. கிரீன்லாந்து, கனடா மற்றும் உருசியாவைச் சுற்றியுள்ள ஆர்க்டிக் நீரில் ஆண்டு முழுவதும் வாழ்கிறது. வெள்ளைத் திமிங்கலத்துடன் சேர்த்து மோனோடோன்டிடே குடும்பத்தில் உள்ள திமிங்கலத்தின் இரண்டு இனங்களில் இதுவும் ஒன்றாகும். நார்வால் திமிலங்களில் ஆண் திமிங்கிலங்கள், நீளமான மேல் இடது கோரைப்பல்லிலிருந்து நேராக நீண்ட தந்தப் பல் மூலம் பெண் திமிங்கிலங்களை வேறுபடுத்துகின்றன. 1758 இல் சிஸ்டமா நேச்சுரே என்ற தனது வெளியீட்டில் காரோலஸ் லின்னேயஸ் விவரித்த பல உயிரினங்களில் நார்வால் திமிங்கிலமும் ஒன்றாகும் .
வெள்ளைத் திமிங்கிலத்தைப் போல் நார்வால் திமிங்கிலமும் நடுத்தர அளவுடைய திமிங்கிலமாக உள்ளன. இரு பாலினட்துக்கும், ஆணின் தந்தத்தைத் தவிர, மொத்த உடல் அளவு ஆகும். ஆண் திமிங்கிலம் பெண் திமிங்கிலத்தை விட மிகச் சற்றே பெரியது. நன்கு வளர்ச்சியடைந்த ஒரு நர்வாலின் சராசரி எடை . சுமார் 11 முதல் 13 வயதில், ஆண் திமிங்கிலம் பாலியல் முதிர்ச்சியடைகிறது. பெண் திமிங்கிலம் சுமார் 5 முதல் 8 வயதில் பாலியல் முதிர்ச்சியடைகிறது. . நார்வால்களுக்கு முதுகுத் துடுப்பு இல்லை. மேலும் அதன் கழுத்து முள்ளந்தண்டு வடம் மற்ற பாலூட்டிகளைப் போலவே இணைக்கப்பட்டு உள்ளது. ஆனால் ஓங்கில்கள் மற்றும் பெரும்பாலான திமிங்கலங்களில் உள்ளது போல இணைக்கப்படவில்லை.